easyJet müüb tänasest 122krooniseid pileteid
Ka Tallinnasse lendav odavlennufirma easyJet paiskas täna müüki 300 000 odavat lennupiletit.
Odavate piletitega on võimalik lennata enamikul easyJeti 188 lennuliinil. Piletite hinnad koos kõigi lennujaamamaksudega algavad 122st kroonist üks ots.
Odavad piletid kehtivad lennuks alates 16. veebruarist kuni 25. maini.
Kampaania põhimõte on, et kes esimesena kohal, see esimesena teenindatud, teatas ettevõte. Sooduspakkumine lõpeb esmaspäeva, 10. jaanuari südaööl.
easyJet lendab Tallinnast Berliini ja Londonisse.